На основу члана 40. става 1. тачка 6, а у вези са чланом 15. ставом 1. тачка 13. Статута Општине Чајетина (,,Службени лист Општине Чајетина“ број 2/2019), и члана 3. става 5. Закона о путевима, Скуштина Општине Чајетина, на седници одржаној дана 06.фебруара 2023. године, донела је

**ОДЛУКУ О УКИДАЊУ СВОЈСТВА НЕКАТЕГОРИСАНОГ ПУТА НА ДЕЛУ КАТАСТАРСКЕ ПАРЦЕЛЕ БРОЈ 5069/1 КО ШЉИВОВИЦА**

**1. УКИДА СЕ својство пута као добра у општој употреби:**

**-на делу катастарске парцеле број 5069/1 КО Шљивовица, у површини од 2822 м2, означен у Елаборату геодетских радова у оквиру аналитичко геодетских тачака 5, 6, 72, 73, 74,75 ,76 ,77, 78, 79, 80, 54, 81, 82, 32, 31, 30, 59, 58, 57, 56 ,55 ,60 ,61 ,62, 63, 64, 65, 66, 67, 68, 69, 2,3,4,** уписаној у Лист непокретности број 279 КО Шљивовица, по врсти - остало земљиште, по култури - земљиште под зградом и другим објектом, који објекат је по начину коришћења некатегорисани пут, на основу Елабората геодетских радова са скицом измештања пута и скицом одржавања катастра непокретности-промена настала деобом парцела, израђеним од стране агенције за геодетске и правне послове „Меридијан“ Чајетина, улица Радничка број 9 Чајетина.

2. На основу ове одлуке, након њеног ступања на снагу, у Катастру непокретности као јавном регистру о непокретностима и правима на њима, извршиће се брисање постојања објекта-некатегорисаног пута на делу катастарске парцеле број 5069/1 КО Шљивовица, а предметни део катастарске парцеле ће се уписати као грађевинско земљиште у јавној својини Општине Чајетина.

3. Ова одлука ступа на снагу осмог дана од дана објављивања у Службеном листу Општине Чајетина.

***О б р а з л о ж е њ е***

Одељење за урбанизам и имовинскоправне послове Општинске управе Општине Чајетина обратио се Дејан Шкодрић, захтевом за брисање дела некатегорисаног пута, ради стицања услова за формирање грађевинске парцеле, на основу Елабората геодетских радова са скицом измештања пута и скицом одржавања катастра непокретности-промена настала деобом парцела. Уз предметни захтев приложени су:

-Елаборат геодетских радова, са скицом измештања пута и скицом одржавања катастра непокретности-промена настала деобом кат. парцеле 5069/1 КО Шљивовица и кат. парцела 4172/1, 4172/2 и 4172/3 све КО Шљивовица, израђеним од стране агенције за геодетске и правне послове „Меридијан“ Чајетина, улица Радничка број 9 Чајетина.

Одељење за урбанизам и имовинскоправне послове Општинске управе Општине Чајетина, као орган Општинске управе Општине Чајетина, надлежан за имовинскоправне послове, утврдио је да се катастарска парцела број 5069/1 КО Шљивовица, налази у јавној својини Општине Чајетина, а да су наведеним Елаборатом геодетских радова и скицом измештања пута и скицом одржавања катастра непокретности-промена настала деобом парцела кат. парцела 5069/1 КО Шљивовица и кат. парцела 4172/1, 4172/2 и 4172/3 све КО Шљивовица, предвиђене АГ тачке на основу којих ће се спровести укидање предметног дела некатегорисаног пута, а након његове реализације у Катастру непокретности, спровешће се и реализације предвиђена предметним Елаборатом за усклађивање фактичког стања на терену и стања по катастру.

Увидом у листове непокретности за предметне кат. парцеле утврђено је да подносилац захтева нема право својине на предметним кат. парцелама. На усменој расправи имаоци права својине на предметним кат. парцелама, за кат. парцеле 4172/1 и 4172/3 обе КО Шљивовица Златомир Шкодрић, Илија Шкодрић и Митар Шкодрић придружили су се поднетом захтеву као и Милан Шкодрић власник кат. парцеле 4172/2 КО Шљивовица.

На основу увида у фактичко стање на терену, предметни део наведене катастарске парцеле се фактички не користи као саобраћајница, већ је траса пута која се фактички користи измештена у горњем делу парцеле, која је у својини подносиоца захтева. Како би се успоставило фактичко стање на терену и парцела пута била уписана на траси која се фактички користи потребно је укинути својство добра у општој употреби-јавног пута на поменутој катастарској парцели.

У конкретном случају, део предметне катастарске парцеле број 5069/1 КО Шљивовица, представља некатегорисани пут, као добро у општој употреби, али је у конкретном случају, на терену, изгубио то својство, из којег се разлога мора извршити брисање својства некатегорисаног пута за ту катастарску парцелу, у јавним књигама о евиденцији о непокретностима и правима на њима, на основу чега део предметне катастарске парцеле постаје самостална катастарска парцела, у јавној својини Општине Чајетина, која може да буду предмет отуђења или закупа, на основу важећих законских прописа.

На основу члана 15. става 1. тачка 13. Статута Општине Чајетина, Општина Чајетина, као јединица локалне самоуправе, управља општинским имовином. Чланом 3. ставом 5. Закона о путевима, је прописано да су општински путеви, улице и некатегорисани путеви који не припадају државним путевима првог и другог реда, јавна својина јединице локалне самоуправе, на чијој се територији налазе, и да се у јавне књиге о непокретностима и правима на њима, уписују и промене на јавном путу и стварним правима која се заснивају на јавном путу, као и на некатегорисаним путевима.

На основу наведеног чињеничног стања и важећих законских прописа, одлучено је као у изреци ове одлуке.

**СКУПШТИНА ОПШТИНЕ ЧАЈЕТИНА**

**Број:46-30/2021-02 од 06. фебруара 2023. године**

**ПРЕДСЕДНИК**

**СКУПШТИНЕ ОПШТИНЕ**

*Арсен Ђурић*